Iktatószám: P/9-3/2022.

**Jegyzőkönyv**

**Készült**: A Pénzügyi Bizottság és a Térségfejlesztési Bizottság 2022. április 21-i, a Megyeháza Földszinti 5. sz. termében tartott együttes üléséről.

**Jelen vannak**: a mellékelt jelenléti ívek szerint

**Zakó László**: Köszönti az együttes bizottsági ülésen résztvevőket. Megállapítja, hogy a Pénzügyi Bizottság a jelen lévő 5 taggal határozatképes. Megkérdezi a Pénzügyi Bizottság tagjait, hogy elfogadják-e az előzetesen kiküldött napirendet, illetve kérdésük, észrevételük van-e? Hozzászólás hiányában a napirendet szavazásra bocsátja.

**10/2022. (IV.21.) PB számú határozat**

*A Zala Megyei Közgyűlés Pénzügyi Bizottsága az elnök által előterjesztett napirendet 5 igen szavazattal egyhangúan elfogadta.*

**Strázsai Zoltán:** Köszönti a Térségfejlesztési Bizottság tagjait, Fodor Márk Elnök Úr távolmaradása miatt ő vezeti le a Bizottság ülését. Megállapítja, hogy a megjelent 6 fővel a bizottság határozatképes. A kiküldött napirendi pontokat megkapták, kérdezi, hogy kiegészítés van-e a tagok részéről. A napirendi pontokat szavazásra teszi fel.

**8/2022. (IV.21.) TB számú határozat**

*A Zala Megyei Közgyűlés Térségfejlesztési Bizottsága az elnök által előterjesztett napirendet 6 igen szavazattal egyhangúan elfogadta.*

**Napirend tárgyalása:**

1. **Rendelet-tervezet a Zala Megyei Önkormányzat 2021. évi gazdálkodásának zárszámadásáról, a maradvány megállapításáról.**

**Zakó László**: Az elkészített előterjesztést megkapták, felkéri Hellerné Vizsy Ritát a napirendi pont szóbeli kiegészítésre.

**Hellerné Vizsy Rita:** Elmondta, hogy a 2021. évi költségvetés módosított főösszege 1.017.065 e Ft volt. Állami támogatásból, pályázatok megvalósításából és további átvett pénzeszközökből származó bevételei voltak az önkormányzatnak. Az önkormányzat és a hivatali alkalmazottak létszáma nem változott. A pályázatok közül 1 a tavalyi évben befejeződött, idén további 4 pályázat fejeződik be. Az önkormányzatnak nem volt adósságot keletkeztető ügylete. Takarékos gazdálkodás jellemezte az önkormányzat és a hivatal működését.

**Zakó László:** megköszöni Hellerné Vizsy Ritának a szóbeli kiegészítést. A bizottság tagjaitól megkérdezi, hogy van-e valakinek kérdése a napirendi ponttal kapcsolatban. Neki lenne egy kérdése, bár nem nézte meg a tavalyi zárszámadást, de az idei előterjesztésben soknak tűnik számára a maradvány összege, ez hogyan lehetséges.

**Hellerné Vizsy Rita:** A pályázatok többségénél, már a megítélést követően kiutalják az egész támogatási összeget.

**Dr. Mester László:** Ez a maradvány összeg 10 év alatt épült fel, hiszen 2012-ben a Zala Megyei Önkormányzatnak a 0-ról kellett újra elindulnia.

**Strázsai Zoltán:** Megkérdezi a bizottsági tagoktól, hogy van-e valakinek kérdése, hozzászólása az előterjesztéssel kapcsolatban. Ennek hiányában a napirendi pontot szavazásra bocsátja.

**9/2022. (IV.21.) TB számú határozat**

*A Zala Megyei Közgyűlés Térségfejlesztési Bizottsága a „Rendelet-tervezet a Zala Megyei Önkormányzat 2021. évi gazdálkodásának zárszámadásáról, a maradvány megállapításáról” című napirendi pontot 6 igen szavazattal egyhangúan elfogadta.*

**Zakó László:** Kérdezi, hogy hozzászólás, vélemény a Pénzügyi Bizottság részéről van –e? Ennek hiányában szavazásra bocsátja a napirendi pontot.

**11/2022. (IV.21.) PB számú határozat**

*A Zala Megyei Közgyűlés Pénzügyi Bizottsága a „Rendelet-tervezet a Zala Megyei Önkormányzat 2021. évi gazdálkodásának zárszámadásáról, a maradvány megállapításáról” című napirendi pontot 5 igen szavazattal egyhangúan elfogadta.*

1. **Rendelet-tervezet a Zala Megyei Önkormányzat 2022. évi költségvetésének módosítására.**

**Zakó László**: Az előterjesztés a szokásos átvezetéseket tartalmazza, és felkéri Hellerné Vizsy Ritát az előterjesztés szóbeli kiegészítésére.

**Hellerné Vizsy Rita:** A módosítás eredményeként 825.185 e Ft-ról 1.394.554 e Ft-ra emelkedik a költségvetés főösszege. Pályázati bevételek érkeztek TOP\_Plusz pályázatokból, a Bethlen Gábor Alapkezelőtől 2 pályázatra, valamint a határmenti pályázatokra.

**Zakó László:** Kérdezi, hogy hozzászólás, vélemény a Pénzügyi Bizottság részéről van –e? Ennek hiányában szavazásra bocsátja a napirendi pontot.

**12/2022. (IV.21.) PB számú határozat**

*A Zala Megyei Közgyűlés Pénzügyi Bizottsága „Rendelet-tervezet a Zala Megyei Önkormányzat 2022. évi költségvetésének módosítására” című napirendi pontot 5 igen szavazattal egyhangúan elfogadta.*

**Strázsai Zoltán**: Megkérdezi a Térségfejlesztési Bizottság tagjait, hogy van-e észrevétel, illetve kérdés a napirendi ponttal kapcsolatban. Kéri a Térségfejlesztési Bizottság tagjait, szavazzanak az előterjesztésről.

**10/2022. (IV.21.) TB számú határozat**

*A Zala Megyei Közgyűlés Térségfejlesztési Bizottsága „Rendelet-tervezet a Zala Megyei Önkormányzat 2022. évi költségvetésének módosítására” című napirendi pontot 6 igen szavazattal, egyhangúan elfogadta.*

1. **A Zala Megyei Önkormányzati Hivatal 2021. évi belső ellenőrzési jelentése.**

**Dr. Mester László:** Az előterjesztés a 2021 évben készült 2 terv szerinti jelentést és egy rendkívüli jelentést tartalmaz.

**Zakó László:** Az előterjesztésben szerepelt egy 2019. évi ellenőrzés, mely 2021-ben zárult le. Sajnos nem találja a jegyzeteit, illetve a laptopja sincs nála. Nem szeretné a bizottsági tagok idejét rabolni, ezért a hozzászólását visszavonja, majd a Közgyűlésre megkeresi az ezzel kapcsolatos jegyzeteit.

**Strázsai Zoltán**: Megkérdezi a Térségfejlesztési Bizottság tagjait, hogy van-e észrevétel, illetve kérdés a napirendi ponttal kapcsolatban. Kéri a Térségfejlesztési Bizottság tagjait, szavazzanak az előterjesztésről.

**11/2022. (IV.21.) TB számú határozat**

*A Zala Megyei Közgyűlés Térségfejlesztési Bizottsága „A Zala Megyei Önkormányzati Hivatal 2021. évi belső ellenőrzési jelentése” című napirendi pontot 6 igen szavazattal, egyhangúan elfogadta.*

**Dr. Mester László:** Bizottsági Elnök Úr valószínűleg a megyei önkormányzatok 2019. évi rendkívüli támogatásának felhasználásáról készült jelentésre gondolt. Ez nem egy áthúzódó jelentés. A 2019. évi rendkívüli támogatás felhasználási határideje 2020. november 30-a volt. Az elszámolás beadásának határideje 2021. január 31-e volt, így ennek ellenőrzése történt meg 2021-ben.

**Zakó László:** Köszöni szépen a választ, igen erre gondolt. Kérdezi, hogy további hozzászólás, vélemény a Pénzügyi Bizottság részéről van –e? Ennek hiányában szavazásra bocsátja a napirendi pontot.

**13/2022. (IV.21.) PB számú határozat**

*A Zala Megyei Közgyűlés Pénzügyi Bizottsága „A Zala Megyei Önkormányzati Hivatal 2021. évi belső ellenőrzési jelentése” című napirendi pontot 5 igen szavazattal egyhangúan elfogadta.*

1. **A Zala Megyei Területfejlesztési Ügynökség Közhasznú Nonprofit Kft. 2021. évi egyszerűsített éves beszámolójának és közhasznúsági mellékletének elfogadása.**

**Zakó László:** Köszönti Bali József Ügyvezető Urat. Felkéri a napirendi pont szóbeli kiegészítésére.

**Bali József:** Az előterjesztés a szokásos részletezettséggel készült. Ha a bizottsági tagok részéről van kérdés, arra szívesen válaszol.

**Zakó László:** A határozati javaslat 4. pontjában foglaltak alapján az ügyvezető úr díjazása visszamenőleg módosításra került, ennek mi az oka.

**Dr. Mester László:** Dr. Weller-Jakus Tamás Úr javaslatára került módosításra, mely a januári közgyűlés után most került átvezetésre.

**Strázsai Zoltán**: Megkérdezi a Térségfejlesztési Bizottság tagjait, hogy van-e észrevétel, illetve kérdés a napirendi ponttal kapcsolatban. Kéri a Térségfejlesztési Bizottság tagjait, szavazzanak az előterjesztésről.

**12/2022. (IV.21.) TB számú határozat**

*A Zala Megyei Közgyűlés Térségfejlesztési Bizottsága „A Zala Megyei Területfejlesztési Ügynökség Közhasznú Nonprofit Kft. 2021. évi egyszerűsített éves beszámolójának és közhasznúsági mellékletének elfogadása.” című napirendi pontot 6 igen szavazattal, egyhangúan elfogadta.*

**Zakó László:** Kérdezi, hogy hozzászólás, vélemény a Pénzügyi Bizottság részéről van –e? Ennek hiányában szavazásra bocsátja a napirendi pontot.

**14/2022. (IV.21.) PB számú határozat**

*A Zala Megyei Közgyűlés Pénzügyi Bizottsága „A Zala Megyei Területfejlesztési Ügynökség Közhasznú Nonprofit Kft. 2021. évi egyszerűsített éves beszámolójának és közhasznúsági mellékletének elfogadása.” című napirendi pontot 5 igen szavazattal egyhangúan elfogadta.*

1. **Rendelet-tervezet a Zala Megyei Közgyűlés Szervezeti és Működési Szabályzatáról szóló 6/2019. (VIII.30.) ÖR számú rendelet módosításáról.**

**Dr. Mester László:** Ehhez a napirendi ponthoz került kiosztásra az ülés előtt az Mötv 33. § alapján készült módosító indítvány, mely beépítésre kerül az SZMSZ-be.

**Zakó László:** Az előterjesztéssel kapcsolatban gyűjtött ki egy két észrevételt. Kicsit szeretne több időt kérni a bizottsági ülésekre, mert feszes tempójúnak érzi az utóbbi időben a bizottsági üléseket, ezáltal feszélyezve is érzi magát. A nyilvánosság kiszűrésében kényelmi faktort vél felfedezni, hiszen például a közmeghallgatás sem biztosan csak azokat érdekelné, akik erről közvetlenül értesülnek. A többi észrevételre majd a közgyűlésen kitér.

**Strázsai Zoltán**: Megkérdezi a Térségfejlesztési Bizottság tagjait, hogy van-e észrevétel, illetve kérdés a napirendi ponttal kapcsolatban. Kéri a Térségfejlesztési Bizottság tagjait, szavazzanak az előterjesztésről a módosító indítvánnyal együtt.

**13/2022. (IV.21.) TB számú határozat**

*A Zala Megyei Közgyűlés Térségfejlesztési Bizottsága „Rendelet-tervezet a Zala Megyei Közgyűlés Szervezeti és Működési Szabályzatáról szóló 6/2019. (VIII.30.) ÖR számú rendelet módosításáról” című napirendi pontot a módosító indítvánnyal együtt 6 igen szavazattal, egyhangúan elfogadta.*

**Zakó László:** Kérdezi, hogy hozzászólás, vélemény a Pénzügyi Bizottság részéről van –e? Ennek hiányában szavazásra bocsátja a napirendi pontot a módosító indítvánnyal együtt.

**15/2022. (IV.21.) PB számú határozat**

*A Zala Megyei Közgyűlés Pénzügyi Bizottsága „Rendelet-tervezet a Zala Megyei Közgyűlés Szervezeti és Működési Szabályzatáról szóló 6/2019. (VIII.30.) ÖR számú rendelet módosításáról” című napirendi pontot a módosító indítvánnyal együtt 4 igen és 1 nem szavazattal elfogadta.*

1. **Zala megye előzetes Integrált Területi Programjának (ITP) 2021-2027 módosítása.**

**Dr. Mester László:** A Zala Megyei Önkormányzat TOP Plusz kerete 5,3 milliárd Ft-tal növekedett. Ezen forráskeret emelés az ITP dokumentumon átvezetésre került, mely módosítás piros színnel látható.

**Zakó László:** A Konzultációs Fórum támogatta-e?

**Dr. Mester László:** 3 igen szavazattal támogatta a Konzultációs Fórum.

**Strázsai Zoltán**: Megkérdezi a Térségfejlesztési Bizottság tagjait, hogy van-e észrevétel, illetve kérdés a napirendi ponttal kapcsolatban. Kéri a Térségfejlesztési Bizottság tagjait, szavazzanak az előterjesztésről a módosító indítvánnyal együtt.

**14/2022. (IV.21.) TB számú határozat**

*A Zala Megyei Közgyűlés Térségfejlesztési Bizottsága a „Zala megye előzetes Integrált Területi Programjának (ITP) 2021-2027 módosítása” című napirendi pontot a módosító indítvánnyal együtt 6 igen szavazattal, egyhangúan elfogadta.*

**Zakó László:** Kérdezi, hogy hozzászólás, vélemény a Pénzügyi Bizottság részéről van –e? Ennek hiányában szavazásra bocsátja a napirendi pontot.

**16/2022. (IV.21.) PB számú határozat**

*A Zala Megyei Közgyűlés Pénzügyi Bizottsága a „Zala megye előzetes Integrált Területi Programjának (ITP) 2021-2027 módosítása” című napirendi pontot a módosító indítvánnyal együtt 4 igen és 1 nem szavazattal elfogadta.*

1. **A Zala Megyei Önkormányzat pályázatainak jóváhagyása.**

**Zakó László:** Az előterjesztéshez az anyagot megkapták.

**Dr. Mester László:** Kérdezi, hogy van-e kérdés, hozzászólás a napirenddel kapcsolatban.

**Strázsai Zoltán:** Először is szeretné megköszöni a hivatali munkát. Azt sajnálja, hogy a jelentős pályázatokban tagok, és nem projektgazdák. Megkérdezi a Térségfejlesztési Bizottság tagjait, hogy van-e további észrevétel, illetve kérdés a napirendi ponttal kapcsolatban. Amennyiben nincs úgy kéri a Térségfejlesztési Bizottság tagjait, szavazzanak az előterjesztésről.

**15/2022. (IV.21.) TB számú határozat**

*A Zala Megyei Közgyűlés Térségfejlesztési Bizottsága „A Zala Megyei Önkormányzat pályázatainak jóváhagyása” című napirendi pontot 6 igen szavazattal, egyhangúan elfogadta.*

**Zakó László:** Kérdezi, hogy hozzászólás, vélemény a Pénzügyi Bizottság részéről van –e? A maga részéről azt szeretné, ha egyszer lenne olyan pályázat, ami arról szól, hogyan lehetne az eddigi kutatásokat, tanulmányokat, vizsgálati eredményeket egy mederbe terelni, összefésülni. További hozzászólás hiányában szavazásra bocsátja a napirendi pontot.

**17/2022. (IV.21.) PB számú határozat**

*A Zala Megyei Közgyűlés Pénzügyi Bizottsága „A Zala Megyei Önkormányzat pályázatainak jóváhagyása” című napirendi pontot 5 igen szavazattal egyhangúan elfogadta.*

**Zakó László:** Megköszöni a Pénzügyi Bizottság munkáját, és az együttes ülést bezárja.

**Strázsai Zoltán:** Megköszöni a Térségfejlesztési Bizottság munkáját, és az együttes ülést bezárja.

K.m.f.

Strázsai Zoltán Zakó László

a Térségfejlesztési Bizottság alelnöke a Pénzügyi Bizottság elnöke

a Pénzügyi Bizottság alelnöke